Falaasamni qo’annaa waa’ee rakkoowwan gama hundaan dhala namaa muudatan kan waa’ee dhugaa, jiraachuu wantootaa, sababa,gatii wanta tokkoof kennamu, beekumsa, sammuufi afaan irrattii kan hundaa’uufi sababaaf bu’aa isaa haala ifa ta’een kan ibsudha. Jechi falaasama jedhu jecha afaan ingiliiziin “philosophy” yoo jedhamu innis jecha giriikii “philosiphia” jedhu irraa kan dhufeefi jaalala ogummaa kan jedhutti hiikama. Falaasamni wantoota armaan oliitti eeramaniin haa hiikkamu malee yaada nama dhunfaa irratti yookaan haawaasa darbees akka addunyaatti yaada wanta tokkoof kennamudha. “falaasamni kennaadha.” kunis yaada nama dhuunfaafi abshaalummaa, dandeettii waa ibsuuti. Jalqabiin saayinsii yaada waa’ee saayinsiif qabnudha. Wanta tokko sababaafi bu’aa irratti hundaa’un waa’ee waan sanaa maaltu ta’u akka danda’u dursanii raagudha. Garuu falaasamni ragaa murtaa’aa ta’e qabaachuus dhabuus danda’a. falaasama iddoo tokkootti qabnee ibsuun waan nama rakkisuuf dameewwan adda addaatti qoodamuun qo’atama.